Can't Take My Eyes Off You

"Can't Take My Eyes Off You" (בתרגום חופשי לעברית: לא יכול להוריד ממך את העיניים) הוא שיר משנת 1967 שנכתב על ידי בוב קרו ובוב גאודיו. הוא הוקלט כסינגל על ידי פרנקי ואלי. השיר היה בין הלהיטים הגדולים שלו, זכה בתקליט זהב והגיע למקום השני במצעד Billboard Hot 100 למשך שבוע. גאודיו היה חבר בלהקה של ואלי ארבע העונות. השיר היה ללהיט הסולו הגדול ביותר של ואלי עד שהגיע למקום הראשון בשנת 1975 עם השיר "My Eyes Adored You".

"Can't Take My Eyes Off You" הוקלט בעיבודים רבים אחרים, רבים מהם דורגו במצעדים במדינות שונות. השיר שימש כמרכיב עיקרי של פסקולי סרטי קולנוע וסדרות טלוויזיה, ואף הוצג כחלק מהעלילה של כמה סרטים, למשל כאשר הדמויות הראשיות שרות גרסה משלהן לשיר. גרסתו של ואלי שימשה גם על ידי נאס"א כשיר ההשכמה במשימת מעבורת החלל STS-126, על מנת לחגוג את יום הנישואין של האסטרונאוט כריסטופר פרגוסון, שהיה אחד מחברי הצוות של המשימה.

גרסת פרנקי ואלי
 כתיבה ועיבוד 
השיר נכתב על ידי בוב קרו ובוב גאודיו. העיבוד נעשה על ידי ארטי שרוק ובוב גאודיו. ההקלטה המקורית של השיר נעשתה ב-A & R Studio 2 (לשעבר Columbia Studio A) בשדרה השביעית בניו יורק. בוב קרו הפיק את ההקלטה ופיל רמון היה אמון על עיבוד הקול.

 ביקורת 
בילבורד תיאר את הסינגל כ"בלדה עם קצב חזק פרי עטיו של בוב קרו ובוב גאודיו עם שירה יוצאת דופן של ואלי בשילוב עם עיבוד מרגש של ארטי שרק".

 רשימות כל הזמנים 
ארגוןרשימהמיקוםמקורבילבורד500 שירי הפופ הטובים ביותר בכל הזמנים151

 מיקומי שיא 

 נתוני מכירות 
מדינהתוארמכירותבריטניה (BPI)כסף200,000ארצות הברית (RIAA)זהב1,000,000

 גרסת Boys Town Gang 

בשנת 1982, ביצעה להקת הפוסט-דיסקו מסן פרנסיסקו, Boys Town Gang גרסת ריקוד של השיר שהגיעה למקום הראשון במצעדי הלהיטים בהולנד, בלגיה, ספרד ולמקום הרביעי בבריטניה. גרסה זו הצליחה גם ביפן, קיבלה אלבום זהב דיגיטלי מ-RIAJ ב-2011, ושולבה במשחקי וידאו כגון Just Dance 4.

 מיקומי שיא 

 גרסת לורין היל 

הגרסה של לורין היל לשיר, הוקלטה בשנת 1997, בזמן שהיל הייתה בחודש השמיני להריונה עם בנה הראשון. הוא הושמע לראשונה בסרט, תאוריית הקונספירציה (1997). אף על פי שהשיר לא הופיע בפסקול הסרט הרשמי, תקליטן בתחנת הרדיו KMEL מסן פרנסיסקו שידר את השיר; תחנות רדיו נוספות הלכו בעקבותיו, וגרמו לאפקט דומינו ברחבי ארצות הברית, שבסופו של דבר הוביל את השיר לשיא במקום השני במצעד ה-Rhythmic Top 40, אף על פי שחברת התקליטים בה הייתה חתומה היל לא הוציא את השיר כסינגל. בשל הפופולריות של השיר הוא התווסף כרצועה נסתרת באלבום The Miseducation of Lauryn Hill.

גרסה זו הייתה מועמדת גם לפרס גראמי עבור הופעת הפופ הנשית הטובה ביותר בשנת 1999, והפכה לרצועה הנסתרת הראשונה שקיבלה מועמדות לגראמי.

 ביקורת 

Consequence of Sound כינה אותו כרצועה החבויה הטובה ביותר בכל הזמנים. בשנת 2014, VH1 גם כינה אותו כטראק החבוי הטוב ביותר בכל הזמנים. השחקן זוכה פרס האוסקר פורסט וויטאקר החליט לקרוא לבתו True, לאחר ששמע את הגרסה של היל לשיר.

 מיקומי שיא 

 גרסאות כיסוי אחרות 
השיר הוקלט על ידי אמנים רבים (כ-400 גרסאות שונות רשומות באתר SecondHandSongs). גרסאות בולטות מביניהן:
 בסוף 1967, The Lettermen הקליטו את "Can't Take My Eyes Off You" בתור מחרוזת עם "Goin' Out of My Head". הביצוע שלהם הגיע למקום השביעי ב-Billboard Hot 100 בארצות הברית ובמקום השני של מצעד האזנה קלה.
 גרסה של אנדי ויליאמס הגיעה למקום ה-5 במצעד הסינגלים הבריטי ולמקום ה-8 במצעד הסינגלים האירי ב-1968. המעבד והמפיק היה ניק דקארו והמנצח היה אדי קאראם.Love, Andy by Andy Williams, album sleeve, 1967. גרסה זו כלולה בפסקול הסרט "יומנה של ברידג'ט ג'ונס" משנת 2001. הוא כלול גם בפסקול של Black Mirror עונה 5 פרק 2; רְסִיסִים. ב-2002 הקליט גרסה חדשה לשיר, כדואט עם השחקנית והזמרת הבריטית דניז ואן אוטן, שהגיע למקום ה-23 במצעד הסינגלים בבריטניה.
 1979, מורין מקגוברן (מקום 27 במצעד העכשווי האמריקאי למבוגרים ב-1979; AC קנדי מס' 5 ב-1980).
 1991, Pet Shop Boys השתמשו בחלק מהשיר בגרסת הכיסוי שלהם ל-" Where the Streets Have No Name " של U2, שהגיעה למקום הרביעי בבריטניה ולמקום ה-72 בארצות הברית.
 1992, הזמרים ההולנדים ג'רארד ג'לינג וטצ'אנה שימיץ' הקליטו גרסת דואט של השיר (כולל קטע ראפ מאת דארל בל), שהגיעה לשיא במקום ה-5 במצעד 40 ההולנדים המובילים.
 2000, שיינה איסטון הקליטה גרסה לאלבום היורו דיסקו שלה "Fabulous".
 2004, ג'ניפר פניה הקליטה גרסה לטינית של השיר, "No Hay Nadie Igual Como Tú", שהגיעה למקום ה-33 במצעד הלטיני.
 2011, סולן להקת Stereophonics, קלי ג'ונס, שרה גרסה אקוסטית של השיר כמחווה למנהל נבחרת ויילס לשעבר, גארי ספיד. השיר אומץ כהמנון לאוהדי כדורגל וולשי במהלך קריירת המשחק של ספיד עם ויילס לאחר ששימש בפרומו של BBC ויילס לקמפיין מוקדמות המונדיאל 1994.
 בשנת 2019, Surf Mesa רימיקס גרסת כיסוי של השיר כסינגל תחת הכותרת "ILY (I Love You Baby)". הסינגל הגיע לטופ 40 בלמעלה מ-30 מדינות, והוא בעל תעודת פלטינה בשש מדינות.
 בשנת 2020 הקליטה הזמרת Chesca, ביחד עם פיטבול גרסה מעובדת בסגנון רגאטון בספרדית ואנגלית.

 קישורים חיצוניים 

 מילות השיר
 "האתר הרשמי של פרנקי ואלי". אוחזר 2010-2-16.
 RIAA - מסד נתונים לחיפוש זהב ופלטינום



 הערות שוליים 

קטגוריה:סינגלים מ-1982
קטגוריה:סינגלים מ-1969
קטגוריה:סינגלים מ-1968
קטגוריה:סינגלים מ-1967
קטגוריה:שירי 1967
קטגוריה:שירים באנגלית
קטגוריה:סינגלים שהגיעו למקום הראשון במצעד הבין-לאומי של אוריקון
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים שהגיעו למקום הראשון במצעד 40 הסינגלים ההולנדיים